laion/Wikipedia-Exotic huggingface dataset:
STS-30

STS-30, היא משימה בתוכנית המעבורות של נאס"א. זו הייתה הטיסה הרביעית של מעבורת החלל אטלנטיס, והרביעית מאז אסון מעבורת החלל צ'לנג'ר. מטרת המשימה הייתה לפרוס למסלול את הגשושית מגלן ולשים אותה במסלול מעבר לכיוון נוגה. מפקד המשימה: דייוויד ווקר (David Walker) טייס: רונלד גרייב (Ronald J. Grabe) מומחה למשימה: נורמן ת'אגארד (Norman E. Thagard) מומחה למשימה: מרי קלייב (Mary L. Cleave) מומחה למשימה: מארק לי (Mark C. Lee) במסגרת הכנות לטיסה המעבורת עברה שיפוצים במשך 3 חודשים. בתקופה זו הוחלפו חלקים פגומים של מערכת הגנת החום של מעבורת החלל. בסוף מרץ 1989 המעבורת הגיע לכן שיגור. השיגור היה מתוכנן ל-28 באפריל 1989. 31 שניות לפני השיגור הכנות הופסקו בגלל בעיות טכניות. השיגור בוצע ב-4 במאי 1989. ב-7 במאי מחשב המעברות כשל. צוות החליף אותו במחשב חילופי שהיה על הסיפון. במהלך הטיסה התרחשו תקלות נוספות בציודים השונים, אך הם לא השפיעו על ביצוע הניסויים העיקריים של המשימה. המטרה העיקרית של השיגור היה הצבה במסלול של גשושית מגלן. בהמשך הגשושית החלה את הטיסה לכיוון נגה והגיעה ליעד באוגוסט 1990. צוות המעבורת לראשונה השתמש במצלמת וידאו. המעבורת נחתה בהצלחה בבסיס חיל האוויר אדוארדס לאחר ביצוע 65 הקפות במסלול, ושהות בחלל של 4 ימים. שיגור משימת STS-30 שבתוכה מגלן פריסת מגלן עם המאיץ מתוך המעבורת המעבורת מתכוננת לנחיתה משימות מעבורות החלל מדיה וקבצים בנושא STS-30 בוויקישיתוף אתר האינטרנט הרשמי של STS-30 דף המשימה באתר נאס"א תיאור המשימה תיאור המשימה
ערים באוקראינה

כשבעים אחוזים מאוכלוסיית אוקראינה מתגוררת בערים. על אף שמאות עריה של אוקראינה מצויות בכל רחבי המדינה, ריכוז גבוה של ערים גדולות נמצא לאורך גדות נהר הדנייפר החוצה את אוקראינה מצפון לדרום. מלבד זאת, עם קרוב לשלושה מיליון תושבים, עיר הבירה קייב היא העיר הגדולה ביותר במדינה. הרשימה מכילה את כלל הערים באוקראינה בהן מתגוררים למעלה מ-80 אלף תושבים. שלושים הערים הגדולות באוקראינה   חרקוב אודסה דניפרו דונצק זפוריז'יה לבוב קריבי ריה מיקולאייב סבסטופול מריופול לוהנסק ויניצה מקייבקה סימפרופול צ'רניהיב חרסון פולטבה חמלניצקי צ'רקאסי צ'רנוביץ ז'יטומיר סומי רובנו הורליבקה איוואנו-פרנקיבסק קמיאנסקה טרנופול קרופיבניצקי קרמנצ'וג לוצק קייב קייב חרקוב אודסה דניפרו דונצק זפוריז'יה לבוב קריבי ריה מדיה וקבצים בנושא ערים באוקראינה בוויקישיתוף "Demographic yearbook Population of Ukraine for 2020", State Statistics Service of Ukraine, p. 28. "UKRAINE: Provinces and Major Cities", City Population.
אלכסיי מורדשוב

אלכסיי אלכסנדרוביץ' מורדשוב (ברוסית: Алексей Александрович Мордашов; נולד ב-26 בספטמבר 1965) הוא מיליארדר רוסי. בעל המניות העיקרי ויושב ראש סברסטל, קונגלומרט רוסי המחזיק בחברות מתכת, אנרגיה וכרייה. נכון ל-9 באפריל 2021, העריך מדד המיליארדרים של בלומברג את הונו האישי של מורדשוב ב-25.8 מיליארד דולר, האדם הרביעי בעושרו ברוסיה. בדירוג פורבס, המתחשב בנכסי המשפחה כולה, מדורג מורדשוב במקום הראשון בקרב המיליארדרים הרוסים והונו מוערך ב-29.1 מיליארד דולר. מורדשוב בן לפועלי פלדה שנולד וגדל בצ'רפובץ במחוז וולוגדה בברית המועצות, סיים תואר ראשון במכון ההנדסי-כלכלי בלנינגרד (כיום אוניברסיטת סנקט פטרבורג להנדסה וכלכלה (אנ')) ותואר שני באוניברסיטת נורת'מבריה (אנ') בניוקאסל על הטיין בצפון-מזרח אנגליה. במהלך לימודיו פגש את אנטולי צ'ובאיס שהיה מרצה שלו לכלכלה. את הונו הראשוני עשה בתור מנהל הכספים של מפעל המתכות בעיר מולדתו צ'רפובץ, לפני הפרטת החברה הורה לו מנהל המפעל לרכוש מניות של המפעל, הוא הקים קרנות השקעה ורכש נתח גדול מהבעלות במפעל באמצעות רכישת מניות עובדים. ב-1996 מונה למנכ"ל החברה, ותחת הנהגתו רכשה החברה חברות רבות בתחום הפלדה, הפחם והכרייה. ב-2003 הפך לשותף בבנק רוסיה. מ-2004 נכנס הקונגלומרט בהנהגתו לשוק האמריקאי, הוא רכש ושיפץ מפעלי פלדה בארצות הברית. ב-2011 רכשה קבוצת Renco של איירה רנרט חלק מנכסים אלו, וכלל ההשקעות של הקבוצה בארצות הברית נמכרו עד שנת 2014 בסכום נמוך מזה שהושקע ברכישתן. מורדשוב הוא בעל המניות הגדול ביותר בקבוצת התיירות הגרמנית-בריטית TUI Travel (אנ'). ב-2012 איחד את כלל חברות כריית הזהב של הקונגלומרט ויצר מהן את התאגיד Nordgold (אנ') הנסחר בבורסה לניירות ערך בלונדון, מורדשוב הודיע כי בכוונתו למחוק את החברה מהמסחר בבורסה, ובפועל מחזיק ב-91% ממניות החברה, 16% מעל מה שמתירות תקנות הבורסה הלונדונית. ב-2015 פרש מניהול בפועל של סברסטל ומינה לתפקיד זה את ואדים לארין. ב-2022 עקבות הפלישה הרוסית לאוקראינה הטיל האיחוד האירופי סנקציות על אוליגרכים רוסיים בהם מורדשוב. בפגישה עם פוטין, 2018 יאכטת NORD (אנ') שבבעלות מורדשוב בולדיווסטוק, 2022 מדיה וקבצים בנושא אלכסיי מורדשוב בוויקישיתוף אלכסיי מורדשוב, פרופיל באתר המגזין "פורבס" סופי שולמן, לפחד כמו אוליגרך, באתר כלכליסט, 10 במרץ 2022 הטבעת סביב רוסיה מתהדקת: סנקציות אירופיות על 10 אוליגרכים בולטים, באתר כלכליסט, 1 במרץ 2022
אנדריי מלניצ'נקו

אנדריי איגורביץ' מלניצ'נקו (ברוסית: Андрей Игоревич Мельниченко; בבלארוסית: Андрэй Мельнічэнка; נולד ב-8 במרץ 1972) הוא תעשיין ופילנתרופ מיליארדר רוסי. מלניצ'נקו הוא המחזיק העיקרי ביצרנית הדשנים יורוכם (אנ') ובחברת אנרגיית הפחם SUEK (ראשי תיבות של 'חברת אנרגיית הפחם של סיביר' (אנ')). הוא חבר בדירקטוריון של שתי החברות אך לא מנהל אותן. נכון ל-11 במאי 2021, העריך מדד המיליארדרים של בלומברג את הונו האישי של מלניצ'נקו ב-17.7 מיליארד דולר, מקום 121 בעולם כולו, ועשירי ברוסיה. בדירוג פורבס, המתחשב בנכסי המשפחה כולה, מדורג מלניצ'נקו במקום השביעי בקרב המיליארדרים הרוסים (ו-95 בעולם כולו) והונו מוערך, נכון ל-12 ביוני 2021, ב-19.8 מיליארד דולר. מלניצ'נקו נמנה עם הדור הצעיר של בעלי הון ברוסיה ולא עשה את הונו בהפרטות של החברות הממשלתיות של ברית המועצות, לאחר התפרקותה בראשית שנות ה-90, כפי שעשו אוליגרכים רוסים אחרים. לאחר נפילת ברית המועצות, הוא החל לסחור במטבעות עם שני חברים בעודו סטודנט לפיזיקה באוניברסיטת מוסקבה, ואף רשם בנק, בנק MDM. הוא התעניין בשוק הסחורות והחל לקנות נכסים - מפעלים ומכרות בתחום הפחם והדשנים, שרבים מהם נקלעו למצוקה ונמכרו במחירים נמוכים. הוא חיסל את אחזקותיו בתחום הבנקאות ב-2007, לפני פרוץ המשבר הכלכלי העולמי של 2008, ועובדה זו איפשרה לו להגדיל את הונו בהשקעה בתעשייה, ברכישת מפעלים ואיחודם. לפי בלומברג, פעל מלניצ'נקו בתעשיות שלא נחשבו אסטרטגיות לכלכלה הרוסית ולפיכך גם לא היו נתונות להשפעה פוליטית משמעותית כבמגזרים אחרים של הכלכלה הרוסית, כמו כריית יהלומים וזהב והפקת גז ונפט. סדרת השקעותיו אלו של מלניצ'נקו הובילו בסופו של תהליך ליצירת שתי חברות הענק שבאמצעותן הוא שולט באימפריית הדשנים והפחם שלו. מלניצ'נקו הוא מגדולי הפילנתרופיים החברתיים ברוסיה. הוא מפעיל תוכניות צדקה והשקעות חברתיות, וקרן הנושאת את שמו ומפעילה פרויקטים בתחום המדע והחינוך ותומכת בילדים מחוננים באזורים שבהם פועלות חברות התעשייה שלו, כדי ליצור ולאפשר ניעות חברתית ברוסיה. ב-2022 בעקבות הפלישה הרוסית לאוקראינה הטיל האיחוד האירופי סנקציות על אוליגרכים רוסיים בהם מלינצ'קו. ב-11 במרץ דווח כי הרשויות באיטליה עיקלו יאכטה בשווי 580 מיליון דולר בבעלותו. מדיה וקבצים בנושא אנדריי מלניצ'נקו בוויקישיתוף אנדריי מלניצ'נקו, פרופיל באתר המגזין "פורבס" ניו יורק טיימס, ארה"ב: ייתכן כי הסופר-יאכטה המסתורית בטוסקנה היא של פוטין, באתר דה מרקר, ‏12.3.22 ערך זה הוא קצרמר בנושא רוסיה ובנושא כלכלה. אתם מוזמנים לתרום לוויקיפדיה ולהרחיב אותו.
חדר המפות (הבית הלבן)

חדר המפות (באנגלית: Map Room) הוא אחד מחדרי ההסבה של הבית הלבן, משכנו של נשיא ארצות הברית המצוי בוושינגטון שבארצות הברית. במהלך מלחמת העולם השנייה שימש החדר כחדר המצב של נשיא ארצות הברית. כיום משמש למטרה זו חדר המצב המצוי באגף המערבי של הבית הלבן. כיום משמש החדר כחדר פגישות פרטי עבור הנשיא או הגברת הראשונה של ארצות הברית. החדר מעוטר ברהיטים בסגנון צ'יפנדייל. ארונות החדר יוצרו בפילדלפיה בשנת 1770. הכורסה בחדר יוצרה על ידי תומאס אפלק מפילדלפיה בין 1760 ו- 1770. האח, העשוי אבן חול, נבנה לאחר השיפוץ שנעשה בתקופת הארי טרומן. מעל האח תלויה מפת המצב האחרונה ששימשה את פרנקלין רוזוולט ב-3 באפריל 1945. לצד האח מצויה שידה שיוצרה בשנת 1765 ועליה תיבת התרופת של דולי מדיסון אשר היא[דרושה הבהרה] ברחה עימה זמן קצר לפני שחיילים בריטיים העלו את הבית הלבן באש במלחמת 1812. בחדר מוצגת מפה משנת 1755 של המודדים ג'שואה פרי ופיטר ג'פרסון (אביו של תומאס ג'פרסון). המפה מוצגת על ארון בו מוחזקות מפות של כל העולם מתנת החברה הגאוגרפית הלאומית. מדיה וקבצים בנושא חדר המפות בוויקישיתוף חדר המפות באתר הבית הלבן אתר מוזיאון הבית הלבן - תצלומים היסטוריים ושחזורים של חדר האוכל הממלכתי
עין רכש

עין רכש (בערבית: עין אל-בֵּידא) הוא מעיין בשמורת נחל תבור הנובע בסמוך למפגש של נחל רכש עם נחל עין חדה, כחצי ק"מ צפונית מזרחית לתל רכש. בסמוך למעיין עובר שביל ישראל. מי המעיין נובעים בתוך שוקת בטון מוצלת שאורכה כ-5.5 מטרים, רוחבה 1.5 מ' ועומקה כ-40 ס"מ. סמוך למעין מבנה בטון ישן ובו משאבה. מי המעין צלולים וקרירים ונמצאים בהם דגים. עודפי המים ניגרים מהשוקת ונשפכים להמשך נחל רכש עד מפגשו עם נחל תבור. סביב המעיין ולאורך נחל רכש גדלים שיחי פטל קדוש, קנה מצוי ונענע משובלת ועצי ערבה ושיזף מצוי. עין רכש נובע גם בקיץ, כנראה כתוצאה מניקוז והשקייה. ספיקתו כ-25 מ"ק בשעה. בערבית עין רכש נקרא עין אל-בֵּידא, שפירושו הנביעה הלבנה, על שם מחשופי הגיר הלבנים שבמדרונות הנחל. עין זאב עין שחל נחל רכש תל רכש מדיה וקבצים בנושא עין רכש בוויקישיתוף תוכנית אב, נחל תבור, 25 במאי 2009 רמת סירין: נחל תבור עד החללית, באתר שבילים עין רכש, באתר מסלולים
הפארק הלאומי סטלביו

הפארק הלאומי סטלביו (באיטלקית: Parco nazionale dello Stelvio; בגרמנית: Nationalpark Stilfser Joch) הוא פארק לאומי בצפון מזרח איטליה, שהוקם בשנת 1935. הפארק הוא הגדול ביותר באיטליה ומשתרע על שני מחוזות: טרנטינו-אלטו אדיג'ה ולומברדיה, ונפרס על פני 24 רשויות שונות. הפארק הלאומי סטלביו גובל בפארק הלאומי השווייצרי בשווייץ בצפון ובדרום בפארק הטבע אדמלו-ברנטה ובפארק המחוזי אדמלו. יחד, הפארקים הללו מהווים שטח כולל של 3,884 קמ"ר של סביבה טבעית מוגנת. הפארק הלאומי כולל שטחים נרחבים של עמקים והרים גבוהים, הנעים בין הגבהים 650 מטר ועד לשיא הפארק בגובה 3,905 מטר. מדיה וקבצים בנושא הפארק הלאומי סטלביו בוויקישיתוף אתר האינטרנט הרשמי של הפארק הלאומי סטלביו (באיטלקית) Parco nazionale dello Stelvio, באתר האינטרנט הרשמי של הפארק. ערך זה הוא קצרמר בנושא גאוגרפיה של איטליה. אתם מוזמנים לתרום לוויקיפדיה ולהרחיב אותו.
קרב אוחטירקה

הקרב על אוחטירקה הוא קרב שהחל ב-24 בפברואר 2022, במהלך הפלישה הרוסית לאוקראינה, כחלק מהמתקפה בצפון מזרח אוקראינה. הצבא הרוסי ניסה להיכנס לאוחטירקה אך נכשל מספר פעמים. הוא כבש את טרוסטיאנץ הסמוכה אך נהדף בסוף מרץ 2022. ב-24 בפברואר, כוחות רוסים נכנסו למחוז סומי, סמוך לערים סומי, שוסטקה ואוחטירקה. הלחימה החלה בשעה 7:30 בפאתי העיר לכיוון Velyka Pysarivka. ב-25 בפברואר, טילי BM-27 Uragan פגעו בבית ספר באוחטירקה.כתוצאה מפגיעה של טיל בבית ספר נהרגו 9 חיילים אוקראינים ונפצעו עוד 19. ב-27 בפברואר, בטרוסטיאנץ הסמוכה, כוחות אוקראינים חיסלו טנקים רוסיים שניסו לכבוש את העיר. ראש העיר טרוסטיאנץ, יורי וובה, אמר, "רוסים, ברוכים הבאים לגיהנום! אתם, לא אוקראינה! טרוסטיאנץ, ובכל רחבי אוקראינה! אנחנו ננצח!". ב-28 בפברואר, כוחות רוסים הפציצו והרסו מחסן נפט באוחטירקה. לאחר לחימה, העיר נכבשה על ידי כוחות רוסים ב-1 במרץ. המפקדה הצבאית הרוסי הוקמה בתחנת הרכבת המרכזית של העיירה. דווח על הוצאות להורג של אזרחים ועינויים על ידי כוחות רוסים החלו בתחילת מרץ. בשעות הבוקר המוקדמות ב-10 במרץ, הצהיר מושל מחוז סומי ז'יביצקי כי העיר אוחטירקה הופצצה ללא הרף, ונהרסו את התשתית של העיר לרבות מערכת הביוב ורשת אספקת המים. ב-26 במרץ, דווח כי טרוסטיאנץ נלקחה בחזרה על ידי הכוחות האוקראינים. השתלטות זו שיבשה את נתיבי התקשורת והאספקה הרוסיים. עד 26 במרץ נסוגו הכוחות הרוסיים מאוחטירקה. מדיה וקבצים בנושא קרב אוחטירקה בוויקישיתוף "Enemy tanks shell bus with civilians in Sumy region". Ukrinform.net. 27 בפברואר 2022. נבדק ב-28 בפברואר 2022. {{cite news}}: (עזרה) {{Cite web|url=https://t.me/suspilnesumy/2682%7Ctitle=Суспільне Суми|website=Telegram}} "In the Sumy region, invaders shot bus with civilian people, didn't allow ambulance to pass". Pravada. 27 בפברואר 2022. נבדק ב-28 בפברואר 2022. {{cite news}}: (עזרה) ""Ласкаво просимо в пекло": у Тростянці знищили російську військову техніку". Контракты.UA. Prohibited bombs dropped on Okhtyrka, oil depot on fire, www.ukrinform.net (באנגלית) Trostyanets captured by aggressor – head of Regional Military Administration, Interfax-Ukraine (באנגלית) Reuter, Christoph (2022-03-29). "(S+) Ukraine: Wie die Stadt Trostjanez nach vier Wochen von den Russen befreit wurde". Der Spiegel (בגרמנית). ISSN 2195-1349. נבדק ב-2022-04-05. Trostyanets captured by aggressor – head of Regional Military Administration, Interfax-Ukraine (באנגלית) AFP, Ukraine says it retook captured town near Russian border, www.timesofisrael.com (באנגלית אמריקאית) Russians leave behind wreckage, hunger in Ukraine town of Trostyanets, France 24, ‏2022-03-30 (באנגלית) ‘Barbarians’: Russian troops leave grisly mark on town of Trostianets, the Guardian, ‏2022-04-05 (באנגלית) והסוכנויות, ynet (2022-04-05). "זוועות לא רק בבוצ'ה: "ירו בראש ובלב". רוסיה: "יוצרים היסטריה כדי לטרפד את המו"מ"". Ynet. נבדק ב-2022-04-05. Між похоронами, бомбами й весіллями. Як виживає місто-герой Охтирка, Українська правда (באוקראינית)
סטלביו

האם התכוונתם ל... סטלביו (כדורגלן) – כדורגלן אנגולי הפארק הלאומי סטלביו – פארק לאומי בצפון איטליה מעבר סטלביו – מעבר הרים ברכס הרי הדולומיטים אלפא רומיאו סטלביו – מכונית קומפקטית מתוצרת אלפא רומיאו
גבריאל דארקו

גבריאל דארקו (באנגלית: Gabriel Darku; נולד ב-25 במרץ 1995) הוא שחקן קנדי. דארקו נולד בסנט ג'ון, קנדה. משפחתו עברה לילונייף. שם הוא עבד בסניף מקדונלד'ס בעיר. בשנת 2012, כשהיה בגיל 17, הוא נבחר לצד שישה עובדים נוספים של מקדונלד'ס להופיע בפרסומת לזכיינית שעוררה את העניין שלו במשחק. הוא למד בבית הספר לקולנוע בטורונטו, וסיים את לימודיו ב-2015. לאחר שסיים את לימודיו הופיע דארקו בפרק במיני סדרה, "Heroes Reborn: Dark Matters". שנה לאחר מכן הופיע בקומדיית המצבים, "מייק איט פופ", במותחן הטלוויזיוני קצר הימים, "עדי ראייה" ובפרק בסדרת הטלוויזיה "ציידי הצללים" עליו חזר בפרק עונה השנייה בשנת 2017. בשנת 2017 הופיע בפרק בסדרה "עיניים פרטיות" ובתפקיד חוזר בסדרת הטלוויזיה "Save Room for Dessert". בשנת 2018 שיחק בתפקיד ראשי לצד טיי ווד בסדרת הטלוויזיה "ריבוט: קוד המגינים". באותה שנה שיחק בסרט הטלוויזיה "Zombie at 17", ובתפקיד חוזר בסדרת הטלוויזיה "אימפולס". בשנת 2019 התארח בפרק בסדרת הטלוויזיה "אלים אמריקאים". בשנת 2020 שיחק בתפקיד ראשי בסדרת הטלוויזיה "משפחת אוקטובר" המשודרת בנטפליקס. באותה שנה שיחק בסרט הטלוויזיה "I Will Steal Your Life!", בסרט הטלוויזיה "Imperfect High". ובסרט הטלוויזיה "The Great Christmas Switch". גבריאל דארקו, ברשת החברתית אקס (טוויטר) גבריאל דארקו, במסד הנתונים הקולנועיים IMDb (באנגלית) Mark Vodery (2020-01-15). "Actor Gabriel Darku, from the Netflix sci-fi series October Faction". Occhi Magazine. נבדק ב-2020-02-13. "From American Gods to Private Eyes, Alumnus Gabriel Darku is Achieving His Dreams as an Actor". Toronto Film School. נבדק ב-2020-02-13. Christopher Weston, October Faction: Who is Gabriel Darku? Age, Instagram and previous roles!, HITC, ‏4 בundefined 2020 Hayley Anderson, October Faction on Netflix: Who is in the cast of October Faction?, Express.co.uk, ‏6 בundefined 2020 Dave Trumbore, ReBoot The Guardian Code Review: Netflix Series Needs a Reboot, Collider, ‏2 במרץ 2018 Zombie At 17 Film Review - The Review Geek, The Review Geek, ‏2 בספטמבר 2018 Reboot The Guardian Code Netflix: Season 1, Season 2 Recap, Episodes, The Cinemaholic, ‏4 באוקטובר 2019 Rae Nudson, American Gods Review: Sorry, We Don't Believe “The Beguiling Man” for One Second, Paste Magazine, ‏5 בפברואר 2019 Hannah Shaw-Williams, Netflix's October Faction: Cast and Character Guide | Screen Rant, Screen Rant, ‏4 בundefined 2020 From American Gods to Private Eyes, Alumnus Gabriel Darku is Achieving His Dreams as an Actor - Toronto Film School, Toronto Film School, ‏5 במרץ 2019 Lokesh Bhardwaj, Lifetime’s Imperfect High Review: All You Should Know Before Watching This Drama, Gizmo Story, ‏1 באוגוסט 2021 Where Was The Great Christmas Switch Filmed? GAC Family Cast details, The Cinemaholic, ‏6 באוקטובר 2021
סמטת המלאכים

סמטת המלאכים (באוקראינית: Алея ангелів) היא אנדרטה בדונצק, אוקראינה שנבתה לזכרם של ילדי דונבאס שנהרגו במהלך המלחמה בדונבאס. בכניסה למתחם ההנצחה נמצאת קשת המעוטרת בעיטורי מתכת דמויי ורדים (המסמלים את העיר דונייצק) השזורים בין תרמילי פגזים וכדורי מקלעים (המסמלים את למלחמה) וכן יונים, שהן סמל השלום. מתחת לקשת מונח לוח גרניט עם השמות לפי הסדר האלפביתי והגילאים של הילדים שנהרגו. שניים מהילדים היו בני פחות משנה. מידות הקשת: גובה 2.5 מטרים ורוחב 2 מטרים. הלוח ב"סמטת המלאכים" הותקן ב-3 במאי 2015 ובתאריך 5 במאי 2015 הוא נחשף לציבור הרחב. הקשת והלוח עם שמות הילדים הותקנו באוגוסט 2015. בשנת 2018 דיווח UNICEF אוקראינה בטוויטר כי 149 ילדים נהרגו או נפצעו ממוקשים במהלך המלחמה. ב-1 ביוני 2017 הוקמה האנדרטה לילדי דונבאס ליד הקשת המעוטרת ולוח השמות. האנדרטה נוצרה על ידי הפסל הרוסי דניס סלזנב. הדגם לאנדרטה היה הילד קיריל סידריוק בן ה-12 (29 בספטמבר 2001 – 29 באוגוסט 2014), שנהרג בעת שהגן בגופו על אחותו. מדי שנה, ביום הילד הבינלאומי, המצוין ב-1 ביוני, מתקיימות באנדרטה עצרות הנחת פרחים ותפילה לזכר ילדי דונבאס שנפלו. אנדרטת ילדי דונבס שנהרגו במלחמה. לוח הזיכרון. לוח השמות של הילדים שנהרגו. מדיה וקבצים בנושא סמטת המלאכים בדונצק בוויקישיתוף מדיה וקבצים בנושא אנדרטת ילדי דונבאס בוויקישיתוף Ангелы. Памяти погибших детей Донбасса, nk.org.ua (ברוסית) תיאור האנדרטה והילדים שנפגעו (ברוסית) Слезы пленного ВСУшника на Аллее Ангелов, סרטון בערוץ "НовороссияТВ", באתר יוטיוב (אורך: 9:35) (ברוסית) "Донбасс: Линия смерти". comments.ua (ברוסית). 24 בספטמבר 2015. {{cite web}}: (עזרה) @UNICEF_UA (1 באוקטובר 2018). "Three boys were killed and one was wounded by a mine explosion in Donetsk region, #Ukraine. The presence of mines a…" (Tweet) – via Twitter. {{cite web}}: (עזרה) Donbass lives in civil war for seven years - Nikonorova at UN "В Донецке открыли памятник детям Донбасса", REGNUM, June 2, 2020 "Кирилл Сидорюк" (ברוסית). אורכב מ-המקור ב-18 במאי 2018. {{cite web}}: (עזרה) "Ценой собственной жизни I История реального прототипа памятника детям Донбасса" (ברוסית). ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סמטת המלאכים".
STS-28

STS-28, היא משימה בתוכנית המעבורות של נאס"א, הטיסה הראשונה של מעבורת החלל קולומביה מאז אסון צ'לנג'ר. מפקד המשימה: ברוסטר שו טייס: ריצ'רד ריצ'רדס מומחה למשימה: ג'יימס קרייג אדמסון מומחה למשימה: דוד ליסטמה (David C. Leestma) מומחה למשימה: מארק בראון (Mark N. Brown) STS-28 היא המשימה הרביעית שמוקדשת למשרד ההגנה האמריקאי, הטיסה ה-30 בתוכנית המעבורות של נאס"א, ו והטיסה הראשונה של מעבורת החלל קולומביה מאז אסון צ'לנג'ר. רוב הפרטים של המשימה נוגעים לביטחונה של ארצות הברית ולכן מסווגים. אולם משימה זו כנראה הכניסה למסלול שני לוויינים שאחד מהם הוא דור שני ללוויין Satellite Data System. ככה"נ במסלול אליפטי בעל פריגיאה נמוכה ואפוגיאה גבוהה 1989-061B על הלוויין השני אין הרבה מידע. נחשד שהוא לוויין ריגול, ייתכן Advanced KH-11 שמעביר תמונות בתקשורת דיגיטלית. לוויין זה הוכנס מסלול לווייני נמוך, ככל הנראה במסלול קוטבי כדי לאפשר ללוויין לצלם הכי הרבה מפני השטח של כדור הארץ. מעבורת החלל קולומביה, שוגרה ממרכז החלל קנדי ב-8 באוגוסט 1989 בשעה 8:37, לפי שעון מזרח ארצות הברית. במהלך הטיסה כיבו האסטרונאוטים את המדחף במערכת הבקרה התגובתית בגלל סימן של נזילה. הנחיתה התקיימה בבסיס חיל האוויר, אדוארדס, קליפורניה, בשעה 6:37 בבוקר, לפי שעון מערב ארצות הברית, במסלול המראה 17, לאחר 5 ימים ושעה. בדיקת הנתונים לאחר הטיסה גילתה שבעת הכניסה לאטמוספירה אריחי מגן החום התחממו בצורה חריגה מאוד. דו"ח המשימה מצא כי היו לוחיות בולטים ברווחים של אריחי מגן החום בזמן ההמראה (בזמן הדבקת האריחים שמים את הלוחיות הללו לשם שמירת מרווח בין האריחים, אך את אלו אמורים להוציא לפני ההמראה). במשימת STS-114 "חזרה לחלל" (26 ביולי 2005) היה מקרה דומה אך לוח זה הוסר בהליכת החלל מגחון המעבורת. משימות מעבורות החלל מדיה וקבצים בנושא STS-28 בוויקישיתוף אתר האינטרנט הרשמי של STS-28 דף המשימה באתר נאס"א תיאור המשימה איי.פי, הפעם משימה סודית, חדשות, 9 באוגוסט 1989 אודות USA-40 ששוגר מהמעבורת, מזהה: באתר NASA אודות לווין USA-41 מעבוות החלל קולומביה נחתה בשלום על קרקעית של אגם יבש בקליפורניה, חדשות, 14 באוגוסט 1989
מקסים מוחין

מקסים אנדרייביץ' מוחין (ברוסית: Максим Андреевич Мухин; נולד ב-4 בנובמבר 2001 בטוליאטי שברוסיה) הוא כדורגלן רוסי המשחק בעמדת הקשר האחורי בקבוצת צסק"א מוסקבה מליגת העל הרוסית ובנבחרת רוסיה. מוחין גדל באקדמיית הכדורגל יורי קונופלב ובמחלקת הנוער של קריליה סובייטוב סמרה. ב-8 בנובמבר 2020 ערך את הופעת הבכורה שלו בלוקומוטיב מוסקבה, בהפסד 5-1 לדינמו מוסקבה במסגרת ליגת העל הרוסית. ב-28 במאי 2021 חתם על חוזה לחמש עונות בצסק"א מוסקבה מליגת העל הרוסית. ב-27 במרץ 2021 ערך מוחין את הופעת הבכורה שלו בנבחרת רוסיה, בניצחון 2-1 על נבחרת סלובניה במסגרת מוקדמות מונדיאל 2022. הוא היה חלק מסגל נבחרת רוסיה בטורניר יורו 2020 בשנת 2021, וערך שלוש הופעות בטורניר. לוקומוטיב מוסקבה הגביע הרוסי (1): 2020/2021 הסופר קאפ הרוסי (1): 2019/2020 מדיה וקבצים בנושא מקסים מוחין בוויקישיתוף מקסים מוחין, באתר Transfermarkt מקסים מוחין, באתר Soccerway מקסים מוחין, באתר WorldFootball.net מקסים מוחין, באתר National Football Teams מקסים מוחין, באתר FootballDatabase.eu Максим Мухин подписал 5-летний контракт с ПФК ЦСКА באתר הרשמי של צסק"א מוסקבה, 28 במאי 2021 (ברוסית)
וסילי נבנזיה

וסילי אלכסייביץ' נבנזיה (ברוסית: Василий Алексеевич Небензя; נולד ב-26 בפברואר 1962) הוא דיפלומט רוסי, הנציג הקבוע הנוכחי של רוסיה באו"ם. נבנזיה משרת בתפקידו הנוכחי מאז 27 ביולי 2017. קודם לכן שירת כסגן שר החוץ של רוסיה (2013–2017), מנהל המחלקה לשיתוף פעולה הומניטרי במשרד החוץ (2012–2013), ובתפקידים זוטרים יותר. תפקידו הראשון בשירות החוץ הרוסי היה כנספח בשגרירות ברית המועצות בתאילנד, בין השנים 1988–1990. מדיה וקבצים בנושא וסילי נבנזיה בוויקישיתוף וסילי נבנזיה, במסד הנתונים הקולנועיים IMDb (באנגלית) וסילי נבנזיה, במסד הנתונים הקולנועיים KinoPoisk (ברוסית) ערך זה הוא קצרמר בנושא רוסיה ובנושא אישים. אתם מוזמנים לתרום לוויקיפדיה ולהרחיב אותו.
אטלנטיס: שובו של מיילו

אטלנטיס: שובו של מיילו (באנגלית: Atlantis: Milo's Return) הוא סרט הנפשה אמריקאי שהופק על ידי Disney MovieToons ו-Disney Television Animation, אשר משמש כהמשכון לסרט "אטלנטיס: האימפריה האבודה". הסרט הופץ לראשונה ב-20 במאי 2003, כאשר הוא יצא באופן בלעדי למדיה הביתית. לאחר דעיכת התרבות האטלנטית בעקבות שקיעת האי, קידה (קרי סאמר), המלכה המכהנת ונשואה למיילו (ג'יימס ארנולד טיילור), משתמשת בלב של אטלנטיס בכדי לשחזר את התהילה של העיר ששקעה. חבריו של מיילו ומר. וויטמור (ג'ון מהוני) חוזרים לאטלנטיס באופן לא צפוי. הם באו להודיע להם על קיומו של יצור מסתורי שגורם לבעיות מעל פני השטח. החבורה עוברת במספר מקומות כאשר בכל פרק הם נתקלים בבעיות אחרות מעל פני השטח ותוך כדי קידה מתאקלמת לחיים המודרניים מעל פני האדמה. לסרט "אטלנטיס: האימפריה האבודה" תוכנן סרט המשך בשם "רסיסים של כאוס", שבסופו של דבר ננטש עקב הצלחה חלקית של הסרט. סרט זה מורכב משלושה חלקים שונים, "קראקן", "רוח המערב" ו"חנית הגורל", שלמעשה נועדו להיות פרקים בסדרת טלוויזיה שמבוססת על הסרט בשם "צוות אטלנטיס" שמעולם לא הושלמה. הסדרה הייתה אמורה להציג פרקים אשר משלבים אגדות שונות כמו פק, המפלצת מלוך נס ולוחמי הטרקוטה. "אטלנטיס: שובו של מיילו", במסד הנתונים הקולנועיים IMDb (באנגלית) "אטלנטיס: שובו של מיילו", באתר נטפליקס "אטלנטיס: שובו של מיילו", באתר AllMovie (באנגלית) "אטלנטיס: שובו של מיילו", באתר Rotten Tomatoes (באנגלית) "אטלנטיס: שובו של מיילו", באתר דיסני+ סרטים (באנגלית) "אטלנטיס: שובו של מיילו", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים אמריקאיים. אתם מוזמנים לתרום לוויקיפדיה ולהרחיב אותו.